Her ved Svinkløv Plantage var der rig mulighed for at komme tættere på skoven og dens dyreliv. En oplevelse for store og små. Tæller man det hele sammen, så rummer skoven over 15.000 forskellige plante- og dyrearter, men de fleste får man ikke lige øje på. Men i dagens anledning var skoven befolket af eksperter, som var klar til at give gode råd og åbne øjnene for mangfoldigheden derude.
Selvom man er lille, så kan man godt spille en stor rolle i naturen. Det var i hvert fald et af budskaberne i dag, hvor der blev holdt Skovens Dag rundt omkring i landsdelen.